stanford-oval/wikipedia huggingface dataset:
พระราชบัญญัติความผิดอาญาฐานเป็นกบฏ ค.ศ. 1848
แหล่งข้อมูลอื่น

Lords halt challenge to treason law - The Guardian, Thursday June 26, 2003
House of Lords judgement - UK Parliament website
เนื้อฉบับสมบูรณ์ของ “the Treason Felony Act 1848” ตามที่ได้รับการแก้ไขและใช้ปฏิบัติในสหราชอาณาจักรในปัจจุบัน (จาก “ฐานข้อมูลราชบัญญัติแห่งสหราชอาณาจักร” (UK Statute Law Database))
พระราชกำหนด

พระราชกำหนด (พ.ร.ก.) หรือ รัฐกำหนด (อังกฤษ: emergency decree)​  หมายถึง กฎหมายรูปแบบหนึ่งซึ่งประมุขแห่งรัฐตราขึ้นโดยคำแนะนำและยินยอมของคณะรัฐมนตรี โดยอาศัยอำนาจตามที่รัฐธรรมนูญวางไว้ว่าเป็นกรณีฉุกเฉิน ที่มีความจำเป็นรีบด่วนอันมิอาจหลีกเลี่ยงได้ เพื่อประโยชน์ในการรักษาความปลอดภัยของประเทศ หรือความปลอดภัยสาธารณะหรือความมั่นคงในทางเศรษฐกิจของประเทศ หรือป้องปัดภัยพิบัติสาธารณะ หรือในกรณีที่มีความจำเป็นต้องมีกฎหมายเกี่ยวด้วยการภาษีอากรหรือเงินตรา ซึ่งจะต้อง ได้รับการพิจารณาโดยด่วนและลับ เพื่อรักษาประโยชน์ของแผ่นดิน พระราชกำหนดมีผลใช้บังคับได้ดังพระราชบัญญัติ ดังนั้นพระราชกำหนดจึงแก้ไขเพิ่มเติม หรือยกเลิกพระราชบัญญัติได้
พระราชกำหนดไว้เรียกกฎหมายเช่นนั้นซึ่งประกาศใช้ในประเทศอันมีพระมหากษัตริย์เป็นพระประมุข ส่วนรัฐกำหนดสำหรับประเทศอันมีประธานาธิบดีเป็นประมุข
พระราชกำหนดของไทย > สถานการณ์ที่จะประกาศใช้พระราชกำหนดได้

พระราชกำหนดของไทยแบ่งออกเป็นสองประเภทตามความในรัฐธรรมนูญแห่งราชอาณาจักรไทย (พ.ศ. 2550) ได้แก่
1. พระราชกำหนดทั่วไป ออกได้ในกรณีฉุกเฉินที่มีความจำเป็นรีบด่วนอันมิอาจหลีกเลี่ยงได้เพื่อประโยชน์ในการรักษาความปลอดภัยของประเทศ เพื่อความมั่นคงทางเศรษฐกิจ หรือเพื่อป้องปัดพิบัติสาธารณะ
2. พระราชกำหนดเกี่ยวกับภาษีอากรหรือเงินตรา ออกได้ในกรณีที่มีความจำเป็นที่จะต้องมีกฎหมายเกี่ยวกับภาษีอากรหรือเงินตราซึ่งต้องได้รับพิจารณาโดยด่วนและลับ เพื่อรักษาผลประโยชน์ของแผ่นดิน ทั้งนี้ ภายในระหว่างสมัยประชุมของรัฐสภาเท่านั้น
พระราชกำหนดของไทย > กระบวนการตราพระราชกำหนด

พระราชกำหนดมีคณะรัฐมนตรีเป็นผู้พิจารณาร่าง และเมื่อคณะรัฐมนตรีให้ความเห็นชอบแล้ว นายกรัฐมนตรีจึงจะนำร่างนั้นขึ้นทูลเกล้าฯ ถวายต่อพระมหากษัตริย์เพื่อทรงลงพระปรมาภิไธยและประกาศใช้บังคับเช่นพระราชบัญญัติ ทั้งนี้ โดยไม่ต้องนำเสนอร่างพระราชกำหนด เช่นว่าให้รัฐสภาพิจารณาให้ความเห็นชอบก่อน
พระราชกำหนดของไทย > กระบวนการภายหลังการประกาศใช้พระราชกำหนด

เมื่อมีการประกาศใช้พระราชกำหนดแล้ว ในการประชุมรัฐสภาคราวต่อไป คณะรัฐมนตรีต้องเสนอพระราชกำหนดนั้นต่อรัฐสภาเพื่อพิจารณาโดยไม่ชักช้า
ถ้าอยู่นอกสมัยประชุมและการรอการเปิดสมัยประชุมสามัญจะเป็นการชักช้า คณะรัฐมนตรีต้องจัดให้มีการเรียกประชุมรัฐสภาสมัยวิสามัญเพื่อพิจารณาอนุมัติหรือไม่อนุมัติพระราชกำหนดโดยเร็ว
ในกรณีที่สภาผู้แทนราษฎรไม่อนุมัติ พระราชกำหนดดังกล่าว หรือในกรณีที่สภาผู้แทนราษฎรอนุมัติแต่วุฒิสภาไม่อนุมัติ และสภาผู้แทนราษฎรยืนยันการอนุมัติด้วยคะแนนเสียงไม่มากกว่ากึ่งหนึ่งของจำนวนสมาชิกทั้งหมดเท่าที่มีอยู่ของสภาผู้แทนราษฎร พระราชกำหนดนั้นเป็นอันตกไป แต่ทั้งนี้ไม่กระทบกระเทือนกิจการที่ได้เป็นไปในระหว่างที่ใช้พระราชกำหนดนั้นแล้ว
ในระหว่างสมัยประชุม ถ้ามีความจำเป็นต้องมีกฎหมายเกี่ยวด้วยภาษีอากรหรือเงินตราซึ่งจะต้องได้รับการพิจารณาโดยด่วนและลับเพื่อรักษาประโยชน์ของแผ่นดิน พระมหากษัตริย์จะทรงตราพระราชกำหนดให้ใช้บังคับดังเช่นพระราชบัญญัติก็ได้
พระราชอำนาจ

พระราชอภิสิทธิ์ (อังกฤษ: Royal prerogative) คือประมวลอำนาจ, สิทธิพิเศษ และข้อยกเว้นที่ยอมรับโดยกฎหมายจารีตประเพณี และบางครั้งในกฎหมายแพ่งที่เป็นของสถาบันพระมหากษัตริย์เท่านั้น ซึ่งเป็นวิธีในการใช้อำนาจการปกครองของพระมหากษัตริย์ในการปกครองราชอาณาจักร พระราชอภิสิทธิ์บางข้ออาจจะได้รับการยุบเลิกโดยรัฐสภาแต่ในสหราชอาณาจักรการจะยุบเลิกต้องเป็นไปตามกระบวนการที่ระบุไว้เท่านั้น
ดูเพิ่ม

พระราชอภิสิทธิ์
ประวัติศาสตร์อังกฤษ
พระวจนะทรงรับเป็นมนุษย์

"การรับเป็นมนุษย์" เป็นส่วนหนึ่งของวัฏจักรชีวิตของพระเยซู โดยมีพระตรีเอกภาพอยู่ตรงกลางภาพ ฟรีโดลิน ไลเบอร์ วาดไว้ราวคริสต์ศตวรรษที่ 19
พระวจนะทรงรับเป็นมนุษย์ (ศัพท์ราชบัณฑิตยสถาน) หรือ  พระวจนาตถ์ทรงรับสภาพมนุษย์ (ศัพท์โรมันคาทอลิก) หรือ พระวาทะทรงเกิดเป็นมนุษย์ (ศัพท์โปรเตสแตนต์) (อังกฤษ: Incarnation of the Word)  ในศาสนาคริสต์หมายถึงการที่พระเยซูซึ่งเชื่อว่าเป็นพระเจ้าพระบุตรหรือพระวจนะ ได้เสด็จลงมาบนโลกเพื่อรับสภาพมนุษย์ผ่านทางครรภ์ของนางมารีย์ (บางคริสตจักร เช่น โรมันคาทอลิก อีสเทิร์นออร์ทอดอกซ์ จึงยกย่องพระนางมารีย์พรหมจารีเป็นพระมารดาพระเจ้าด้วย)
เรื่องพระเจ้ามารับสภาพมนุษย์ถือเป็นหลักคำสอนทางเทววิทยาที่หลักข้อเชื่อไนซีนให้การรับรอง โดยถือว่าพระเยซูเป็นพระบุคคลที่สองในพระเป็นเจ้าซึ่งเป็นตรีเอกภาพ ได้มารับสภาพมนุษย์โดยที่ธรรมชาติพระเป็นเจ้าเดิมยังดำรงอยู่ในตัว หลักข้อเชื่อนี้จึงถือว่าพระเยซูทรงเป็นทั้งมนุษย์และพระเป็นเจ้าโดยสมบูรณ์ ดังที่พระวรสารนักบุญยอห์นระบุว่า "พระวจนะเป็นพระเจ้า ... พระวจนะทรงรับธรรมชาติมนุษย์และเสด็จมาประทับอยู่ท่ามกลางเรา"
คริสต์ศาสนิกชนส่วนใหญ่ยังเชื่อว่าในตัวพระเยซูมีธรรมชาติพระเจ้านั้นรวมอยู่กับธรรมชาติมนุษย์ โดยที่ธรรมชาติทั้งสองไม่ได้ปะปนกัน เหตุการณ์นี้เริ่มเกิดขึ้นเมื่อแม่พระรับสารจากทูตสวรรค์กาเบรียลว่านางจะได้ตั้งครรภ์พระบุตรพระเป็นเจ้า
คริสตจักรโรมันคาทอลิก แองกลิคัน และลูเทอแรน จึงจัดวันสมโภชการแจ้งสารเรื่องพระวจนาตถ์ทรงรับสภาพมนุษย์ ตรงกับวันที่ 25 มีนาคม ของทุกปี โดยถือจากความเชื่อว่าพระคริสต์ทรงรับสภาพมนุษย์ในครรภ์ของพระแม่มารีย์ทันทีเมื่อแม่พระรับสาร แล้วประทับอยู่ในครรภ์ 9 เดือนจึงประสูติในวันคริสต์มาส เมื่อสมมติวันคริสต์มาสเป็นวันที่ 25 ธันวาคม วันที่พระแม่มารีย์รับสารและพระวจนะได้รับสภาพมนุษย์จึงสมมติเป็นวันที่ 25 มีนาคม อย่างไรก็ตาม คริสตจักรอื่น ๆ ในฝ่ายโปรเตสแตนต์ไม่มีการเฉลิมฉลองดังกล่าว
พระราชวังฮอลีรูด

| พระราชวังฮอลีรูด |
| --- | --- |
พระราชวังฮอลีรูด

ข้อมูลทั่วไป
ประเภท: วัง
เมือง: เอดินบะระ, สกอตแลนด์
ประเทศ: สหราชอาณาจักร
พิกัด: 55°57′09″N 3°10′21″E﻿ / ﻿55.95250°N 3.17250°E﻿ / 55.95250; 3.17250
เริ่มสร้าง: ค.ศ. 1128
เว็บไซต์
พระราชวังฮอลีรูด
พระราชวังฮอลีรูด (อังกฤษ: Holyrood Palace หรือ Palace of Holyroodhouse) ชื่อ "Holyrood" เป็นคำที่แปลงเป็นภาษาอังกฤษจากคำว่า "Haly Ruid" ของภาษาสกอตที่แปลว่า "กางเขนศักดิ์สิทธิ์" (Holy Cross) พระราชวังฮอลีรูดเป็นพระราชวังที่ตั้งอยู่ที่เอดินบะระในสกอตแลนด์ในสหราชอาณาจักร ฮอลีรูดเป็นพระราชวังที่เป็นสมบัติส่วนพระองค์ของพระราชวงศ์อังกฤษที่ยังทรงใช้ในสถานที่ประทับหลักในสกอตแลนด์
ฮอลีรูดเดิมเป็นสำนักสงฆ์ที่ก่อตั้งโดยพระเจ้าเดวิดที่ 1 แห่งสกอตแลนด์ ในปี ค.ศ. 1128 ต่อมามาใช้เป็นที่ประทับหลักของพระมหากษัตริย์และพระราชินีของสกอตแลนด์มาตั้งแต่คริสต์ศตวรรษที่ 15 ตัวพระราชวังตั้งอยู่ทางใต้ของรอยัลไมล์ (Royal Mile) ในเอดินบะระ ตรงกันข้ามกับปราสาทเอดินบะระทางอีกด้านหนึ่งของรอยัลไมล์ ในปัจจุบันเป็นที่ประทับอย่างเป็นทางการในสกอตแลนด์ของสมเด็จพระราชินีนาถเอลิซาเบธที่ 2 ผู้ทรงประทับเป็นเวลาหนึ่งอาทิตย์ในต้นฤดูร้อนของทุกปีและทรงเป็นเจ้าภาพงานเลี้ยงในสวนและการเลี้ยงรับรองอย่างเป็นทางการต่าง ๆ เมื่อประทับอยู่ที่นั่น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พระราชวังฮอลีรูด
(อังกฤษ) Holyrood Sanctuary เก็บถาวร 2010-02-12 ที่ เวย์แบ็กแมชชีน
(อังกฤษ) สถาปัตยกรรมเอดินบะระ รอยัลไมล์ เก็บถาวร 2011-06-06 ที่ เวย์แบ็กแมชชีน
(อังกฤษ) holyroodhouse.com  ลำดับเหตุการณ์ของฮอลีรูด
| ด ค กพระราชฐานและวังในสหราชอาณาจักร |
| --- | --- | --- |
| ปัจจุบัน |  แบ็กชอตพาร์ก  แบลมอรัล  เบิร์กฮอลล์  บักกิงแฮม  แคลเรนซ์เฮาส์  แกตคูมพาร์ก  ไฮโกรฟ  ฮิลส์เบอระ  ฮอลีรูด  เซนต์เจมส์  เค็นซิงตัน  ลุยนิเวร์ม็อด  รอยัลลอดจ์  ซานดริงแฮม  แทชต์เฮาส์ลอดจ์  วินด์เซอร์  |  |
| อดีต |  บิวลี  โบมอนต์  แบรนต์ริดจ์พาร์ก  ไบรด์เวลล์  คอปพินส์  คัมเบอร์แลนด์ลอดจ์  ดันเฟิร์มลิน  เอลทัม  ฟอล์กแลนด์  ป้อมเบลเวเดียร์  แฮมป์ตันคอร์ต  คิว  คิงส์แลงลีย์  ลินลิทโกว์  มาร์ลบะระ  เมย์  นอนซัช  โอตแลนส์  ออสบอร์น  พลาเซ็นเทีย  ควีนส์เฮาส์  ริบส์เดนโฮลต์  ริชมอนด์  รอยัลพาวิเลียน  ซาวอย  ซันนิงฮิลล์พาร์ก  หอคอยแห่งลอนดอน  เวสต์มินสเตอร์  ไวต์ฮอลล์  ไวต์ลอดจ์  วุดสต็อก  |  |
พรวรา สิทธิประศาสน์

| พรวรา สิทธิประศาสน์ |
| --- | --- |
ชื่อเกิด: พรวรา สิทธิประศาสน์
รู้จักในชื่อ: พลอย, พ้อย
เกิด: 25 มีนาคม พ.ศ. 2535 (32 ปี)
ที่เกิด: กรุงเทพมหานคร ประเทศไทย
แนวเพลง: ป็อป ป็อปแดนซ์ อาร์แอนด์บี
อาชีพ: นักร้อง นักเต้น นักแสดง แอร์โฮสเตส
เครื่องดนตรี: เสียงร้อง
ช่วงปี: พ.ศ. 2553–ปัจจุบัน
ค่ายเพลง: อาร์เอส มิวสิค
พรวรา สิทธิประศาสน์ (เกิด 25 มีนาคม พ.ศ. 2535) ชื่อเล่น พ้อย หรือ พลอย (อังกฤษ: P.O.I) เป็นนักร้อง นักเต้น และนักแสดงชาวไทย สังกัดอาร์เอส เข้าวงการครั้งแรกกับการประกวด S Club Boy & Girl ปี 2008 ซึ่งพ้อยก็ได้รับรางวัลชนะเลิศในการประกวด
ด้านงานเพลง ซิงเกิลแรกในชีวิตของพ้อย เพลง Go La La (Game of life 2010) ซึ่งเป็นเพลงประจำงานฟุตบอลโลกปี 2010 ของประเทศไทย พ้อยเปิดตัวอย่างเป็นทางการกับเพลง ได้แล้วเลิก
การศึกษา

จบการศึกษาระดับมัธยมศึกษาจากโรงเรียนวัฒนาวิทยาลัย ปัจจุบันกำลังกำลังศึกษาในระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย สาขาสังคมวิทยาและมานุษยวิทยา
ผลงานเพลง > I Love World Cup 2010

Go La La (Game of Life 2010)
ผลงานเพลง > อัลบั้ม

| รายละเอียดอัลบั้ม | รายชื่อเพลง |
| --- | --- |
  ชื่ออัลบั้ม: P.O.I  ประเภท: ซีดี+ดีวีดี  สังกัด: อาร์เอส มิวสิค:  ได้แล้วเลิก  เรื่องนี้ต้องมีคนแพ้  LIKE  แบกความเหงาให้เธอไม่ไหว  เหงาแต่ไม่ง่าย (I Ain't Easy) Feat.Poppy 3.2.1  ฉันเจ็บ (I'm Hurt)  GO LA LA (Game of Life) feat. T.J. 3.2.1  LIKE (Ukulele Version)
  ชื่ออัลบั้ม: Proud to Present  ประเภท: ซิงเกิล  สังกัด: อาร์เอส มิวสิค:  Drama
สังกัด: เยส มิวสิก
รักหมดใจ (All of me) 2015
ผลงานอื่น ๆ > มิวสิกวิดีโอ

แสดงมิวสิกวิดีโอ และ Feat. เพลง Connect ของ มิณทร์
ผลงานอื่น ๆ > ภาพยนตร์

รักแรกกระแทกจิ้น คู่กับ บิ๊ก ทองภูมิ
ผลงานอื่น ๆ > คอนเสิร์ต

| ปี | ชื่อคอนเสิร์ต | วันแสดง | สถานที่จัดการแสดง | จำนวนรอบ | หมายเหตุ |
| --- | --- | --- | --- | --- | --- |
| 2553 | The Idol Battle Concert | 24 กรกฎาคม 2553 | รอยัล พารากอน ฮอลล์ | 1 รอบ | ร่วมกับ เชน ธนา,เค-โอติก,แก้ว เฟย์ ฟาง แก้ว,ทรี.ทู.วัน,ซีควินท์,แบล็คแจ็ค,ซี มัฑณาวี |
| 2554 | Smooth E Babyface Scrub Presents C-QUINT Dance Attack Concert มันทุกท่าหน้าไม่มัน | 20 สิงหาคม 2554 | Centerpoint Playhouse@Centralworld | 1 รอบ | เป็นแขกรับเชิญ ร่วมกับมิณทร์ |
ดูเพิ่ม

ได้แล้วเลิก ซิงเกิ้ลแรกของสาวมั่น P.O.I[ลิงก์เสีย]
ได้เวลา “P.O.I” เต้นตายยัยตัวร้ายออกอาละวาดชวนผู้หญิงป่วนผู้ชายชอบ "ได้แล้วเลิก"[ลิงก์เสีย]
แหล่งข้อมูลอื่น

พ้อย ที่เอกซ์ (ทวิตเตอร์)
พรวรา สิทธิประศาสน์ ที่อินสตาแกรม
พระราชวังและอุทยานแห่งพ็อทซ์ดัมและเบอร์ลิน

| พระราชวังและอุทยานแห่งพ็อทซ์ดัมและเบอร์ลิน * |
| --- | --- |
  แหล่งมรดกโลกโดยยูเนสโก
ด้านใต้ของหรือด้านสวนของพระราชวังซ็องซูซี
ประเทศ:  เยอรมนี
ประเภท: มรดกทางวัฒนธรรม
เกณฑ์พิจารณา: i, ii, iv
ประวัติการขึ้นทะเบียน
ขึ้นทะเบียน: 2533 (คณะกรรมการสมัยที่ 14)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
พระราชวังและอุทยานแห่งพ็อทซ์ดัมและเบอร์ลิน (อังกฤษ: Potsdam and Berlin Palaces and Parks) หมายถึงกลุ่มวังและสวนภูมิทัศน์ที่ตั้งอยู่ในเมืองพ็อทซ์ดัมและเบอร์ลินในประเทศเยอรมนีที่ไดัรับการขึ้นทะเบียนให้เป็นมรดกโลกโดยยูเนสโกในปีค.ศ. 1990 ในฐานะมรดกทางวัฒนธรรม เพราะความมีคุณค่าในความกลมกลืนของภูมิทัศน์ทางประวัติศาสตร์—และเป็นตัวอย่างที่เป็นเอกลักษณ์ของการออกแบบภูมิทัศน์ภายในบริบทของปรัชญาของความเป็นรัฐของปรัสเซีย
ในมรดกโลกของเยอรมนี กลุ่มวังและอุทยานแห่งพ็อทซ์ดัมและเบอร์ลินนี้ มีพระราชวัง, วัง และ อุทยานแห่งเมืองพ็อทซ์ดัมโดยเฉพาะในส่วนของพระราชวังซ็องซูซี เป็นสถาปัตยกรรมเด่นของกลุ่ม
ดูเพิ่ม

มรดกโลก
| ด ค กแหล่งมรดกโลกในประเทศเยอรมนี |
| --- | --- | --- |
| ทางวัฒนธรรม |  อาสนวิหารอาเคิน  อาสนวิหารชไปเออร์  วังเวือทซ์บวร์คพร้อมด้วยอุทยานประจำสำนักและจัตุรัสที่พำนัก  โบสถ์การจาริกแสวงบุญแห่งวีส  ปราสาทเอากุสทุสบวร์คและปราสาทฟัลเคินลุสท์ที่บรืล  อาสนวิหารนักบุญมารีย์และโบสถ์นักบุญมีคาเอลที่ฮิลเดิสไฮม์  โบราณสถานโรมัน อาสนวิหารนักบุญปีเตอร์ และโบสถ์พระแม่ในเทรียร์  นครฮันเซอแห่งลือเบ็ค  แนวพรมแดนของจักรวรรดิโรมัน  พระราชวังและอุทยานแห่งพ็อทซ์ดัมและเบอร์ลิน  อารามและอัลเทินมึนส์เทอร์แห่งลอร์ช  เหมืองรัมเมิลส์แบร์ค เมืองประวัติศาสตร์ก็อสลาร์ และระบบการจัดการน้ำโอเบอร์ฮาทซ์  กลุ่มอารามเมาล์บร็อน  เมืองบัมแบร์ค  โบสถ์ร่วม ปราสาท และเมืองเก่าเควดลินบวร์ค  โรงถลุงเหล็กเฟิลค์ลิงเงิน  อาสนวิหารโคโลญ  เบาเฮาส์และแหล่งในไวมาร์ เด็สเซา และแบร์เนา  กลุ่มอนุสรณ์สถานแห่งลูเทอร์ในไอส์เลเบินและวิทเทินแบร์ค  ไวมาร์คลาสสิก  มูเซอุมส์อินเซิล (เกาะพิพิธภัณฑ์) เบอร์ลิน  ปราสาทวาร์ทบวร์ค  อาณาจักรอุทยานเด็สเซา-เวอร์ลิทซ์  เกาะอารามไรเชอเนา  กลุ่มอุตสาหกรรมเหมืองถ่านหินของซ็อลแฟร์ไอน์ในเอ็สเซิน  หุบเขาไรน์ช่วงกลางตอนบน  ศูนย์กลางประวัติศาสตร์ชตราลซุนท์และวิสมาร์  สำนักงานเทศบาลเมืองและอนุสาวรีย์รอล็องที่จัตุรัสตลาดแห่งเบรเมิน  มุสเคาเออร์พาร์ค / ปาร์กมูชากอฟสกี  หุบเขาเอ็ลเบอในเดรสเดิน (ถูกถอดจากบัญชีมรดกโลก)  เมืองเก่าเรเกินส์บวร์คพร้อมด้วยชตัทอัมโฮฟ  กลุ่มอาคารการเคหะแบบอย่างสมัยใหม่ในเบอร์ลิน  แหล่งที่อยู่อาศัยแบบเรือนยกพื้นยุคก่อนประวัติศาสตร์โดยรอบเทือกเขาแอลป์  โรงงานของฟากุสในอาลเฟ็ลท์  โรงอุปรากรของมาร์เกรฟ ไบร็อยท์  แบร์คพาร์ควิลเฮ็ลมส์เฮอเออ  เวสต์เวิร์กแบบอย่างการอแล็งเฌียงและกีวิตาสแห่งคอร์ไว  ชไปเชอร์ชตัทและเขตค็อนทอร์เฮาส์พร้อมด้วยอาคารชีเลเฮาส์  งานสถาปัตยกรรมของเลอกอร์บูซีเย คุณูปการอันโดดเด่นต่อขบวนการสมัยใหม่  ถ้ำและศิลปะสมัยน้ำแข็งในทิวเขาสเวเบียนจูรา  กลุ่มโบราณคดีชายแดนแห่งไฮท์ฮาบูและดาเนอแวร์ค  อาสนวิหารเนาม์บวร์ค  ภูมิภาคทำเหมืองแอทซ์เกอเบียร์เกอ/กรุชโนโฮฌี  ระบบจัดการน้ำเอาคส์บวร์ค  เมืองสปาใหญ่แห่งยุโรป  มาทิลเดินเฮอเออ ดาร์มชตัท  แนวพรมแดนของจักรวรรดิโรมัน – ระบบป้องกันชายแดนแกร์มานิอาอีงแฟริออร์  แหล่งชุมแห่งชไปเออร์ วอมส์ และไมนทซ์  แนวพรมแดนของจักรวรรดิโรมัน – ระบบป้องกันชายแดนดานูบ (ส่วนตะวันตก)  มรดกยิวสมัยกลางแห่งแอร์ฟวร์ท  นิคมคริสตจักรมอเรเวีย  กลุ่มที่พำนักชเวรีน  |  |
| ทางธรรมชาติ |  แหล่งซากดึกดำบรรพ์เหมืองเม็สเซิล  ป่าบีชโบราณและป่าบีชปฐมภูมิแห่งเทือกเขาคาร์เพเทียนและภูมิภาคอื่นของยุโรป  ทะเลวัดเดิน  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
พระราชาธิบดีนิโคลัส

พระราชาธิบดีนิโคลัส (อังกฤษ: King Nicholas) อาจหมายถึง
สมเด็จพระเจ้ามิโคไลจ์ (หรือนิโคลัส) ที่ 1 แห่งโปแลนด์ (ค.ศ. 1796–ค.ศ. 1855)
สมเด็จพระเจ้ามิโคไลจ์ (หรือนิโคลัส) ที่ 2 แห่งโปแลนด์ (ค.ศ. 1868–ค.ศ. 1918)
สมเด็จพระเจ้านิกอลา (หรือนิโคลัส) ที่ 1 แห่งมอนเตเนโกร (ค.ศ. 1841–ค.ศ. 1921)
ดูเพิ่ม

นิโคลัสแห่งรัสเซีย
ซาร์นิโคลัส
เซนต์นิโคลัส (แก้ความกำกวม)
พระราชพิธีพัชราภิเษกในสมเด็จพระราชินีนาถวิกตอเรีย

พระบรมฉายาลักษณ์ของสมเด็จพระราชินีนาถวิกตอเรียในงานพระราชพิธีพัชราภิเษกเมื่อปี พ.ศ. 2440
พระราชพิธีพัชราภิเษกในสมเด็จพระราชินีนาถวิกตอเรีย (อังกฤษ: Diamond Jubilee of Queen Victoria) จัดขึ้นในวันที่ 20 มิถุนายน พ.ศ. 2440 เพื่อเป็นการเฉลิมฉลองในวาระที่สมเด็จพระราชินีนาถวิกตอเรียครองสิริราชสมบัติครบปีที่ 60
ก่อนหน้านี้ในวันที่ 22 กันยายน พ.ศ. 2439 สมเด็จพระราชินีนาถวิกตอเรียทรงดำรงพระชนมายุล้ำพระชนมายุของสมเด็จพระเจ้าจอร์จที่ 3 พระอัยกา ในฐานะที่ทรงเป็นองค์พระประมุขที่ทรงครองราชสมบัติยาวนานที่สุดในประวัติศาสตร์อังกฤษ สก็อตแลนด์ และสหราชอาณาจักร พระองค์มีพระประสงค์ให้เลื่อนการเฉลิมฉลองของสาธารณชนแบบพิเศษต่าง ๆ ออกไปถึงปี พ.ศ. 2440 พร้อมกับพระราชพิธีพัชราภิเษกของพระองค์ โจเซฟ แชมเบอร์เลน รัฐมนตรีว่าการกระทรวงอาณานิคม ได้เสนอให้จัดพระราชพิธีพัชราภิเษกเป็นการเฉลิมฉลองทั่วจักรวรรดิอังกฤษ
พระราชพิธี

นายกรัฐมนตรีของอาณานิคมที่ปกครองตนเองต่าง ๆ พร้อมกับครอบครัวได้รับเชิญให้มาร่วมในงานฉลอง ในขบวนเสด็จที่สมเด็จพระราชินีนาถทรงเข้าร่วมประกอบด้วยกองทหารจากอาณานิคมและดินแดนในปกครองอังกฤษแต่ละแห่ง พร้อมกับทารที่ส่งมาจากเจ้าครองรัฐหรือหัวหน้าดินแดนของอินเดีย (ซึ่งขึ้นกับสมเด็จพระราชินีนาถวิกตอเรีย จักรพรรดินีแห่งอินเดีย) การเฉลิมฉลองพระราชพิธีพัชราภิเษกก็ได้เป็นโอกาสที่แสดงถึงความรักอันท่วมท้นอย่างมากต่อสมเด็จพระราชินีนาถในวัย 70 พรรษาเศษ ซึ่งในขณะนั้นได้ประทับอยู่บนรถเข็น การเฉลิมฉลองต่าง ๆ เกิดขึ้นพร้อมกับการอารักขาอย่างเข้มงวดมาก ซึ่งก็มาจากแผนการลอบปลงพระชนม์จากพวกชาตินิยมไอริชในครั้งพระราชพิธีกาญจนาภิเษกเมื่อ 10 ปีก่อน
ตลอดทั่วทั้งจักรวรรดิอังกฤษ การเฉลิมฉลองก็ยังดำเนินไปแม้ว่าจะไม่มีองค์พระประมุขมาปรากฏพระองค์จริงให้เห็น พร้อมกับขบวนพาเหรดและงานเลี้ยงฉลองต่าง ๆ ที่จัดขึ้นตามเมืองใหญ่หลายแห่งในประเทศออสเตรเลีย แคนาดา นิวซีแลนด์ แอฟริกาใต้ และดินแดนในปกครองต่าง ๆ ของประเทศอังกฤษ ในประเทศแคนาดาถนนหนทางประดับประดาอย่างสวยงามและเซอร์ วิลเฟรด ลอริเยร์ นายกรัฐมนตรีในขณะนั้นได้เดินทางไปหลาย ๆ แห่งของประเทศเพื่อร่วมงานเฉลิมฉลอง นอกจากนี้ยังได้มีการออกแสตมป์งานพระราชพิธีพัชราภิเษกที่มีพระบรมสาทิสลักษณ์ของสมเด็จพระราชินีนาถวิกตอเรียสององค์อยู่ด้านหน้าเมื่อวันที่ 19 มิถุนายน พ.ศ. 2440
จากหนังสือพระนิพนธ์ของพระเจ้าวรวงศ์เธอ พระองค์เจ้าวิภาวดีรังสิตเรื่องพระราชินีนาถวิกตอเรีย ได้กล่าวไว้ว่าในปีเดียวกับที่พระราชินีนาถวิกตอเรียทรงต้อนรับพระบาทสมเด็จพระจุลจอมเกล้าเจ้าอยู่หัว เป็นปีที่พระราชินีนาถทรงครองราชสมบัติครบ 60 ปี จึงโปรดเกล้าฯ ให้มีงานฉลองใหญ่และพระราชทานนามพระราชพิธีว่า Diamond Jubilee หรือ พัชราภิเษก
พระราชินีนาถทรงรู้สึกพระองค์ว่าพระชรามากแล้ว ด้วยมีพระชันษามากถึง 78 ปี จึงมิได้โปรดให้จัดงานมโหฬารเท่ากับพระราชพิธีฉลองเมื่อครองราชย์ครบ 50 ปี ที่เรียกว่า Golden Jubilee หรือ กาญจนาภิเษก ใน พ.ศ. 2430 ครั้งนี้พระราชินีไม่ได้เชิญเสด็จพระเจ้าแผ่นดินองค์ใดมาในงานพระราชพิธีเลย แม้แต่ไกเซอร์วิลเฮล์มที่ 2 แห่งเยอรมนี ผู้เป็นพระราชนัดดาพระองค์ใหญ่ก็มิได้เสด็จมา
ในกระบวนแห่พยุหยาตราครั้งนี้ พระราชินีนาถเสด็จไปในรถพระที่นั่งทองสำหรับพระราชพิธี เทียมด้วยม้าสีขาว 8 ม้า มีเจ้าหญิงแห่งเวลส์ พระราชสุณิสาประทับตรงกันข้าม ในขณะที่จักรพรรดินีเฟรเดอริคแห่งเยอรมนี พระราชธิดาพระองค์ใหญ่ประทับรถคันที่ 2 ในกระบวน เทียมด้วยม้าสีดำขลับ 4 ม้า แล้วก็มีรถเจ้านายฝ่ายในพระองค์อื่นตามเสด็จอีกเป็นกระบวนยาว พระราชโอรส พระราชนัดดา และพระญาติวงศ์ฝ่ายหน้าทรงม้าตามเสด็จไปในกระบวนทั้งสิ้น
เมื่อกระบวนแห่ไปถึงมหาวิหารเซนต์พอล พระราชินีนาถก็เสด็จลงจากรถพระที่นั่งเสด็จเข้าไปในโบสถ์เพื่อให้อาร์คบิชอปแห่งแคนเตอร์บรีกระทำพิธีทางศาสนาถวายโดยย่อ ทั้งนี้เพราะไม่สามารถจะประทับอยู่นานดังแต่ก่อนได้
ดูเพิ่ม

พระราชพิธีกาญจนาภิเษกในสมเด็จพระราชินีนาถวิกตอเรีย
พรอปเพอร์ตี

คำสำคัญ "พรอปเพอร์ตี" หรือ "property" และ "พรอปเพอร์ตีส์" หรือ "properties" สามารถหมายถึง
กฎหมาย

ทรัพย์สิน (อังกฤษ: property) - วัตถุทั้งที่มีรูปร่างและไม่มีรูปร่าง ซึ่งอาจมีราคาและอาจถือเอาได้ เช่น บ้าน ที่ดิน เป็นวัตถุมีรูปร่าง ลิขสิทธิ์ สิทธิบัตร เป็นวัตถุไม่มีรูปร่าง
ประกันภัย

ทรัพย์สินที่มีตัวตน (อังกฤษ: material property)
วิทยาศาสตร์

สมบัติทางเคมี (อังกฤษ: chemical property) - สมบัติใด ๆ ของวัตถุซึ่งปรากฏขณะการทำปฏิกิริยาทางเคมี
สมบัติทางฟิสิกส์ (อังกฤษ: physical property) - ลักษณะใด ๆ ของวัตถุหรือสสารอันสามารถวัดหรือทำให้ประจักษ์ได้โดยไม่ทำให้เอกลักษณ์ของวัตถุหรือสสารนั้นเปลี่ยนแปลงไป
อุณหพลสมบัติ (อังกฤษ: thermodynamic property) - สมบัติใด ๆ ของอุณหพล อาทิ อุณหภูมิ ความหนาแน่น ความร้อน
จิตสมบัติ (อังกฤษ: mental property) - สมบัติใด ๆ ทางจิตภาวะ
เทคโนโลยีสารสนเทศ

ใน การประมวลผลข้อมูล (อังกฤษ: information processing) - สมบัติ (อังกฤษ: property) คือคุณลักษณะของวัตถุอันส่งผ่านและรับมาโดยผู้สังเกตการณ์ (อังกฤษ: observer) ซึ่งปรกติแล้ว สมบัติเหล่านี้จะยังให้ผู้สังเกตการณ์สามารถจำแนกวัตถุหนึ่งออกจากวัตถุหนึ่งได้
วินโดว์พรอปเพอร์ตี (อังกฤษ: window property) - ข้อมูลอันประชุมในหน้าต่างในระบบเอ็กซ์วินโดว์ (อังกฤษ: X Window System)
สมบัติ (อังกฤษ: property) - สิ่งประเภทหนึ่งในการเขียนโปรแกรมปรับทิศทาศวัตถุ (อังกฤษ: object-oriented programming)
.พรอปเพอร์ตีส์ (อังกฤษ: .properties) - สกุลหนึ่งของไฟล์จาวา
เศรษฐศาสตร์

ทรัพยสิทธิ (เศรษฐศาสตร์) (อังกฤษ: property right) - ทรัพย์สิทธิในแง่ของเศรษฐศาสตร์ ว่าด้วยบทบาทของทรัพย์สินในทางเศรษฐศาสตร์, นอกเหนือไปจาก ทรัพยสิทธิ (อังกฤษ: proprietary right) ในแง่ของกฎหมาย
ศิลปะ

นาฎยสมบัติ (อังกฤษ: theatrical property) - ในศิลปะการแสดง ได้แก่ บรรดาวัตถุที่ใช้หรือสัมผัสโดยผู้แสดง ในภาษาไทยบางทีก็เรียกโดยทับศัพท์ว่า "พรอป" (อังกฤษ: prop)
ปรัชญา

สมบัติ (อังกฤษ: property) - ในทางปรัชญา คณิตศาสตร์ และตรรกวิทยา หมายถึง ภาวะนามธรรมที่บ่งบอกลักษณะของวัตถุ
วรรณกรรม

พรอปเพอรตี (อังกฤษ: Property) - นวนิยายโดย วาเลเรีย มาร์ติน (Valerie Martin)
พระราชวังเวสต์มินสเตอร์

| พระราชวังเวสต์มินสเตอร์ |
| --- | --- |
พระราชวังเวสต์มินสเตอร์มองจากตรงข้ามแม่น้ำเทมส์ ในปี พ.ศ. 2565
ที่ตั้ง: เวสต์มินสเตอร์ ลอนดอน SW1A 0AA สหราชอาณาจักร
พิกัด: 51°29′57″N 00°07′29″W﻿ / ﻿51.49917°N 0.12472°W﻿ / 51.49917; -0.12472
พื้นที่: 112,476 m2 (1,210,680 sq ft)  (ภายใน)
สร้างเมื่อ: 1016; 1008 ปีที่แล้ว (1016)
รื้อถอน: 1834 (เพลิงไหม้)
สร้างใหม่: 1840–1876
สถาปนิก: ชาร์ลส์ แบรี และ ออกัสตัส พิวจิน
สถาปัตยกรรม: เพอร์เพินดิคูลาร์กอธิก รีไววอล
เจ้าของ: พระเจ้าชาลส์ที่สามในฐานะสถาบันพระมหากษัตริย์

 แหล่งมรดกโลกโดยยูเนสโก
ชื่อที่ขึ้นทะเบียน: พระราชวังเวสต์มินสเตอร์, เวสต์มินสเตอร์แอบบี และ โบสถ์เซนต์มากาเรธ
ประเภท: วัฒนธรรม
เกณฑ์: i, ii, iv
ขึ้นเมื่อ: 1987 (ชุดที่ 11)
เลขอ้างอิง: 426
ประเทศ: สหราชอาณาจักร
ภูมิภาค: ยุโรป
Extensions: 2008
 
 Listed Building – Grade I
ชื่อที่ขึ้นทะเบียน: รัฐสภา / พระราชวังเวสต์มินสเตอร์
ขึ้นเมื่อ: 5 กุมภาพันธ์ 1970
เลขอ้างอิง: 1226284
 
 
ตำแหน่งที่ตั้งพระราชวังเวสต์มินสเตอร์ในใจกลางลอนดอน
พระราชวังเวสต์มินสเตอร์ (อังกฤษ: Palace of Westminster) เป็นพื้นที่พบปะของทั้งสภาสามัญชนและสภาขุนนาง ซึ่งเป็นสองสภาของรัฐสภาสหราชอาณาจักร จึงทำให้เป็นที่รู้จักในอีกชื่อคือ กลุ่มอาคารรัฐสภา (อังกฤษ: Houses of Parliament) พระราชวังนี้ตั้งอยู่ริมฝั่งแม่น้ำเทมส์ในพื้นที่ของนครเวสต์มินสเตอร์ ในลอนดอนชั้นใน ประเทศอังกฤษ ชื่อของวังนั้นได้มาจากเวสต์มินสเตอร์แอบบีซึ่งตั้งอยู่ติดกัน ปัจจุบันพระราชวังนี้เป็นทรัพย์สินของสถาบันพระมหากษัตริย์ และในทางพิธีการเป็นสถานที่ประทับของราชวงศ์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พระราชวังเวสต์มินสเตอร์
(อังกฤษ) ข้อมูลสำหรับนักท่องเที่ยว
| ด ค กพระราชฐานและวังในสหราชอาณาจักร |
| --- | --- | --- |
| ปัจจุบัน |  แบ็กชอตพาร์ก  แบลมอรัล  เบิร์กฮอลล์  บักกิงแฮม  แคลเรนซ์เฮาส์  แกตคูมพาร์ก  ไฮโกรฟ  ฮิลส์เบอระ  ฮอลีรูด  เซนต์เจมส์  เค็นซิงตัน  ลุยนิเวร์ม็อด  รอยัลลอดจ์  ซานดริงแฮม  แทชต์เฮาส์ลอดจ์  วินด์เซอร์  |  |
| อดีต |  บิวลี  โบมอนต์  แบรนต์ริดจ์พาร์ก  ไบรด์เวลล์  คอปพินส์  คัมเบอร์แลนด์ลอดจ์  ดันเฟิร์มลิน  เอลทัม  ฟอล์กแลนด์  ป้อมเบลเวเดียร์  แฮมป์ตันคอร์ต  คิว  คิงส์แลงลีย์  ลินลิทโกว์  มาร์ลบะระ  เมย์  นอนซัช  โอตแลนส์  ออสบอร์น  พลาเซ็นเทีย  ควีนส์เฮาส์  ริบส์เดนโฮลต์  ริชมอนด์  รอยัลพาวิเลียน  ซาวอย  ซันนิงฮิลล์พาร์ก  หอคอยแห่งลอนดอน  เวสต์มินสเตอร์  ไวต์ฮอลล์  ไวต์ลอดจ์  วุดสต็อก  |  |
พระราชวังฤดูหนาว

ด้านหน้าของพระราชวัง มุมมองจากจัตุรัส
ด้านหลังของพระราชวัง
พระราชวังฤดูหนาว (รัสเซีย: Зи́мний дворе́ц, อักษรโรมัน: Zimniy dvorets, สัทอักษรสากล: [ˈzʲimnʲɪj dvɐˈrʲɛts], อังกฤษ: Winter Palace) เป็นพระราชวังที่ตั้งอยู่ในนครเซนต์ปีเตอส์เบิร์ก ของประเทศรัสเซีย อดีตเคยเป็นพระราชวังหลวงของราชวงศ์โรมานอฟระหว่างปี ค.ศ. 1732 ถึง 1917 ตั้งอยู่ระหว่างท่าวัง (Palace Quay) กับจัตุรัสพระราชวัง (Palace square) พระราชวังฤดูหนาวในปัจจุบันเป็นองค์ที่สี่ ซึ่งก่อสร้างและดัดแปลงมาเรื่อยๆระหว่างปลายทศวรรษที่ 1730 ถึงปี 1837 แทนองค์ที่สามที่ถูกเพลิงไหม้อย่างหนัก นอกจากนี้ พระราชวังยังเคยถูกจู่โจมในปี 1917 ซึ่งอยู่ในช่วงการปฏิวัติรัสเซียอีกด้วย
พระราชวังแห่งนี้ถูกสร้างให้มีขนาดใหญ่มากเพื่อแสดงถึงอำนาจและความรุ่งโรจน์ของซาร์แห่งจักรวรรดิรัสเซีย ซึ่งทรงปกครองดินแดนกว้างใหญ่ไพศาล 22,400,000 ตารางกิโลเมตร (1ใน 6 ของแผ่นดินโลก) และไพร่ฟ้ากว่า 125 ล้านคนจากพระราชวังแห่งนี้ พระราชวังถูกออกแบบโดยสถาปนิกหลายคน ซึ่งคนที่มีชื่อเสียงที่สุดคือ บาร์โทโลมีโอ รัสเทรลลี
ภายนอกของพระราชวังใช้โทนสีเขียว–ขาวด้วยสถาปัตยกรรมบาโรก ตัวอาคารมีลักษณะเป็นสี่เหลี่ยมผืนผ้าสูงราว 30 เมตร ด้านหน้าของพระราชวังมีความยาว 250 เมตร ตัวอาคารประกอบด้วยห้องกว่า 1500 ห้อง, ประตู 1786 บาน, หน้าต่าง 1945 บาน, ขั้นบันได 117 ขั้น
ปัจจุบัน บางส่วนของพระราชวังฤดูหนาวได้เปิดให้ประชาชนเข้าชมในฐานะพิพิธภัณฑ์แอร์มิทาช
ระเบียงภาพ

พระราชวังฤดูหนาวองค์แรก ของพระเจ้าซาร์ปีเตอร์มหาราช ออกแบบโดย โดเมนิโก เทรซซีนี
โถงนิโคลัส เป็นห้องรับรองกลาง
ห้องมรกต
บันไดจอห์รแดน
โถงโรทอนด้า เป็นโถงวงกลม
อาสนมหาวิหารแห่งพระราชวังฤดูหนาว
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พระราชวังฤดูหนาว
Official website เก็บถาวร 2007-02-08 ที่ เวย์แบ็กแมชชีน of the Hermitage museum
59°56′25″N 30°18′50″E﻿ / ﻿59.9404°N 30.3139°E﻿ / 59.9404; 30.3139
| ด ค กพระราชวังและพระราชฐานในประเทศรัสเซีย |
| --- | --- | --- |
| Imperial residences |  พระราชวังอะเลคซันโดรวิช  พระราชวังอะนิชกอฟ  พระราชวังเยกาเจรีนา  พระราชวังกัจจินสกี  พระราชวังหลวงเครมลิน  วังคาเมนนูสตรอฟสกี  อรานีนบาว  พระราชวังปาวลอฟสก์  พระราชวังเปเตียร์กอฟ  ปราสาทซิงต์ไมเคิล  พระราชวังฤดูหนาว  วังเยลาจีน  Alexander Palace  Anichkov Palace  Catherine Palace  Gatchina Palace  Grand Kremlin Palace  Kamenny Island Palace  Oranienbaum  Pavlovsk Palace  Peterhof Palace  Saint Michael's Castle  Winter Palace  Yelagin Palace  |  |
| Grand ducal residences |  Alexis Palace  Beloselsky-Belozersky Palace  Constantine Palace  Marble Palace  Mariinsky Palace  Mikhailovsky Palace  New Michael Palace  Nicholas Palace  Tauride Palace  Vladimir Palace  |  |
| In Crimea |  Dulber  Livadia Palace  Massandra Palace  |  |
| Outside the Russian Federation |  Belweder  Białowież  Helsingfors  Kadriorg  Langinkoski  Kiev  Likani  Skierniewice  |  |
| Historical |  Annenhof  Catherine Palace  Babolovo Palace  Catherinehof  Kolomenskoye Palace  Pella Palace  Ropsha  Summer Palace of Empress Elisabeth  Summer Palace of Peter the Great  |  |